Yuna Kim

Yuna Kim (etiam note in Occidente con le ordine onomastic oriental: Kim Yuna; in coreano: 김연아 Gim Yeon-a; nate in Bucheon le 5 de septembre 1990) es un patinator artistic sud-corean. Cognoscite in tote le mundo pro su competentia equilibrate, su stylo delicate, su successos patinatori, e su popularitate e impacto in le sport, illa es un del athletas le plus famose in Corea del Sud, et es considerate un del plus grandes in le historia de su disciplina, essente communmente appellate le “Regina del patinage”.

Yuna comenciava a patinar a cinque annos e participava in le categoria de singulos feminin de 2001 a 2014. In le categoria Senior, illa es le campion olympic 2010, argento olympic 2014, campion mundial duo vices (2009, 2013), campion del Quatro Continentes 2009, campion del Final del Gran Premio tres vices (2006, 2007, 2009), e antea etiam le campion mundial junior 2006 e le campion del Final del Gran Premio Junior 2005, ultra esser sex vices campion national sud-corean (2003–2006, 2013, 2014)